M-E Morvan  Ya, geo, penn kentañ tout pa oa krouet ar strollad, a oa ur bern tud 'barzh ar strollad, emaint bepred amañ, beteg bremañ int chomet, brezhonegerien a vihanig, neuze evite n'eo ket bet re start memestra deskiñ roll ur pezh e brezhoneg. Ar pezh zo, ar vrezhonegerien a vihanig a oar komz mat tre, met evit ar pezh a selle deus lenn brezhoneg oa un tammig startoc'h evite, neuze meump renket sikour anezhe memestra, 'vit ar pezh a selle deus se. Bremañ lod deus an dud zo war ho  leve, emaint o kuitaat kasi sur war lec'h ar pezh-mañ, pa vo echu gant al Lubaner. Ha gwir eo, n'eo ket ken aes ken kaout tud da c'hoari e brezhoneg, peogwir n'eus ket re holl deus oute ken kwa, hag ar re yaouank n'eo ket aes evite dalc'hmat dont da bleustriñ, re zo o ober war dro ho studi pe labourat an tamm bihan martese pell deus ar gêr, ha gwir eo, dont a ra tamm ha tamm an traou da vezañ startoc'h evit kaout c'hoarierien teatr brezhoneg. Gwir eo.